অ্যাবরদিন
অ্যাবরদিন (/ˌæbərˈdiːn/ (শুনুন); স্কট্‌স: Aiberdeen, listen; স্কটল্যান্ডীয় গ্যালিক: Obar Dheathain [opəɾ ˈɛ.ɛɲ]; লাতিন: Aberdonia) স্কটল্যান্ডের উত্তর-পূর্বাঞ্চলীয় উপকূলবর্তী একটি শহর। উত্তর সাগরের ডি ও ডন নদীর মিলনস্থলে এ শহরের অবস্থান। উত্তরাঞ্চলীয় স্কটল্যান্ডের প্রধান শিল্পকেন্দ্র স্থান। একসময় এ শহরটি গ্রাম্পিয়ন অঞ্চলের রাজধানী ছিল। গ্ল্যাসগো ও এডিনবরার পর এটি স্কটল্যান্ডের তৃতীয় বৃহত্তম জনবহুল শহর হিসেবে পরিচিত। স্কটল্যান্ডের ৩২টি স্থানীয় সরকার পরিষদের এটি অন্যতম। যুক্তরাজ্যের ৩৭তম পরিকল্পিত অঞ্চল অ্যাবরদিনের জনসংখ্যা ২২০,৪২০। এছাড়াও, এটি গুরুত্বপূর্ণ সমুদ্রবন্দর ও দেশের সর্ববৃহৎ মৎস্য বন্দর।